Петрашевский тобу

Петрашевский тобу - 1844-жылы Михаил Петрашевский түзгөн төңкөрүшчүл, социалисттик маанайдагы адамдардын тобу. Бул топко негизинен коомдун алдыңкы интеллекттери,адабиятчылар, аткаминерлер, офицерлер, сүрөтчүлөр жана студенттер кошулган. Топко жигердүү катышкандардын арасында Достоевский, Салтыков-Щедрин, Плещеев сыяктуу жазуучу жана  акындар да болгон. 1845-жылдын күзүндөн тартып ар жума күнү чогулуп турушкан. Көбунчө орусия империясындагы сөз эркиндигин, кулчулуктун жоюлушун жана француз социалисттеринин теорияларын талдашкан.Алгач бул чогулуш катышкандарды Европалык социалисттердин, айрыкча Фурьенин пикирлерин тааныштыруу максатын көздөсө да кийинчерээк 1848-жылы Европадагы төңкөрүштөр топтун көз карашын өзгөртүп, радикалдуу пикирлерди ортого салган нукка бурулат. 1849-жылдын 23-апрелинде, түн оокумда чогулуш болуп жаткан жерден коопсуздук кызматкерлери 123 адамды кармайт. Кармалгандардын ичинен 22 адамдын ишин аскерий сот карап, бирөөсүнөн башка баарын атууга өкум кылат. 

Категория:Петрашевский тобу